### Resume

Der skal udpeges 2 repræsentanter fra [adresse] til plangruppen, der følger processen med udarbejdelse af Landskabsplan for [adresse] og [adresse].

### Sagsfremstilling

På møde den 18. juni 2018, pkt. 92, godkendte Natur- og Miljøudvalget, at Vejle Kommune indgik i et samarbejde med professor i landskabsplanlægning Jarl Svendsen fra Det Natur- og Biovidenskabelige Fakultet, Københavns Universitet, om deltagelse i et aktionsforskningsprogram\* kaldet "Regionale landskabsstrategier".

Oversat til kommunal terminologi svarer en landskabsplan til at arbejde med en udviklingsplan inden for et samlet område. Formålet med projektet er at arbejde inden for de mål og visioner, der er defineret i den vedtagne Erhvervs- og udviklingsstrategi for [adresse] og [adresse].

Målet med planen er at skabe løsninger på de udfordringer ådals- og fjordlandskabet står over for med hensyn til:

* klimaforandringer,
* landbrugets strukturudvikling,
* natur,
* vandmiljø,
* lokalsamfund og bosætning og
* friluftsliv

Der er nedsat en tværgående plangruppe med deltagelse af to repræsentanter fra Natur- og Miljøudvalget (i sidste byrådsperiode var Ivan Jørgensen og Vagn Holm repræsentanter) og to repræsentanter fra Bestyrelsen for [adresse] og [adresse]. Derudover deltager Københavns Universitet og Forvaltningen i gruppen. Gruppen har til formål at følge processen og give sparring vedr. møder og lignende. Der forventes at være 2-3 møder årligt samt mulighed for deltagelse i 1-2 offentlige møder (hele Natur- og Miljøudvalget).

### Sagens videre forløb

Sagen skal behandles af byrådet.

### Klima og resiliensvurdering

Ingen bemærkninger.

### Historik

Teknik- og Miljødirektøren indstiller, 7. februar 2022, pkt. 26:
at der udpeges et til to medlemmer fra Natur- og Miljøudvalget til plangruppen.

Beslutning fra Klima, Natur- og Miljøudvalget, 7. februar 2022, pkt. 26:
Beslutningen foreligger til mødet.

### Beslutning

Byrådet valgte Herbert Lauritsen og Ivan Jørgensen.

Fraværende Uffe Jørgensen. I stedet mødte Vagn Holm.